ming030890/wiki-yue-high-quality huggingface dataset:
芭蕾舞軟鞋

一對用皮革造嘅芭蕾舞軟鞋；個舞蹈員喺度做緊第五腳位。
2023 年喺香港演藝學院影到嘅一幅相；有人喺度曬芭蕾舞軟鞋。
芭蕾舞軟鞋（英文：ballet shoes / ballet slippers / soft shoes）係一種輕身而且柔軟嘅鞋，鞋底會有一定彈性，專門設計嚟俾人喺跳芭蕾舞嗰陣著住嘅。一般嚟講，跳芭蕾舞嘅人喺芭蕾舞堂嘅時候基本上實會著住芭蕾舞軟鞋，而女舞蹈員喺要上舞台表演嗰時好多時會改著足尖鞋（pointe shoes）。
一般認為，揀芭蕾舞鞋要跟以下嘅原則：對鞋要有返咁上下緊，如果唔係好容易會跳舞嗰陣撠親；喺款式同色水上，女舞蹈員通常會著粉色嘅軟鞋，男舞蹈員就通常會著白色或者黑色嘅；芭蕾舞蹈員揀襪褲嗰時興揀一啲同自己對鞋一樣色水嘅，等自己可以做到望落好似冇著鞋跳舞噉嘅視覺效果；順帶一提，廿世紀中興起嘅現代芭蕾舞好多時唔著襪褲跳，所以令到多咗人用肉色嘅芭蕾舞軟鞋。

構造
芭蕾舞鞋鞋底多數用皮革造，但浸皮革通常唔會一路延伸到去隻鞋嘅邊邊。鞋底可以係一嚿過嘅，但又有所謂嘅分開鞋底（split sole），即係鞋底分兩嚿，一嚿喺腳踭下面，一嚿喺腳掌前下面，等對鞋大啲彈性。芭蕾舞軟鞋鞋底以外嘅部份材質由軟皮革、帆布以至綢緞都有。帆布平啲，但比較易爛。
芭蕾舞鞋多數會有條帶喺腳掌上方，等對鞋唔會甩出嚟。好多芭蕾舞鞋會用兩條噉嘅帶，而跳芭蕾舞嘅人會將兩條帶以 X 字噉嘅形式打交叉。
1月9號

1月9號係公曆年嘅第9日，離年尾重有356日（閏年357日）。
<< - 1月 - >>



大件事
1839年：法國科學學會喺巴黎公佈達蓋爾發明嘅達蓋爾銀版法（Daguerreotype）技術。
1918年：第1屆烏克蘭議會選舉。
1972年：董浩雲旗下嘅「伊利沙伯王后號」响改裝成海上學府期間著火焚毀，跟住沉入香港嘅維多利亞港。
1985年：香港教育署宣布由1991年起廢除初中評核試。
1989年：澳門政府突然宣佈特赦境內所有未滿18歲嘅非法入境者。唔少家長心急帶啲仔女去登記。呢個係澳門自1982年以嚟另一次特赦。
2000年：第2屆烏茲別克總統選舉，由卡里莫夫連任。
2001年：中華人民共和國太空船神舟二號發射。
2005年：巴勒斯坦民族解放運動（法塔赫）提名嘅候選人阿巴斯宣佈贏咗巴勒斯坦大選，當選巴勒斯坦民族權力機構主席。
2007年：喬布斯喺Macworld Expo（英文：Macworld Expo）宣佈蘋果電腦公司改名做蘋果公司，反映該公司將重點由電腦轉移去消費電子產品。該公司同一活動重發佈咗第一代 iPhone同埋Apple TV。
2010年：美國加利福尼亞州發生黎克特制6.5級地震，造成市政廳損毀。
2011年：伊朗航空一客機由德黑蘭飛去烏爾米耶期間失事（波斯文：پرواز شماره ۲۷۷ ایران‌ایر），78死27傷。
2022年：2022年臺中市第二選舉區立委補選，由林靜儀當選。
2025年：黎巴嫩議會投票選出軍隊總司令約瑟夫·奧恩為第14任總統，係該職位懸空兩年幾後首次確定人選。
1月7號

1月7號係公曆年嘅第7日，離年尾重有358日（閏年359日）。
<< - 1月 - >>



大件事
1610年：天文學家伽利略用望遠鏡第一次睇到四粒木星嘅衞星（伽利略衛星），Ganymede、Callisto、Io同Europa。
1785年：法國發明家布朗夏爾（法文：Jean-Pierre Blanchard）同美國醫生傑弗里斯（英文：John Jeffries）坐熱氣球首次飛躍英倫海峽。
1975年：香港廉政公署引渡警務處前總警司葛柏返香港。
1979年：越南軍隊佔據柬埔寨首都金邊，推翻紅色高棉。
1999年：香港荃灣德士古道天橋一架客貨車同一架迎面落斜嘅貨櫃車相撞，客貨車嚴重損毀，車上五個環境保護署人員死。
2007年：微軟視窗一隻蠕蟲病毒熊貓燒香開始喺中國大陸發起大規模攻擊。
2010年：中華民國衛生署署長楊志良首次向因新流感疫苗致死嘅家屬道歉。
2010年：日本捉鯨船同反捕鯨抗議船隻碰撞，澳洲政府面臨派遣巡邏船到南極海域嘅壓力。呢次事件造成一名保育人士受傷。
2015年：因高鐵財務改革方案喺立法院交通委員會被否決，交通部部長葉匡時宣佈政府將開始準備接管高鐵，並喺夜晚辭咗部長呢個職位，而台灣高速鐵路公司董事長范志強亦跟進辭職。
2015年：法國諷刺漫畫雜誌《查理週刊》位於巴黎嘅總部畀蒙面槍手襲擊（法文：Attentat contre Charlie Hebdo），12死11傷。
2017年：中華民國總統蔡英文開展訪問中美洲四個邦交國旅程，由桃園市桃園國際機場出發，搭長榮航空專機，並過境美國侯斯頓。
2019年：日本開始徵收「國際觀光旅客稅」（離境稅），每名年滿2歲而逗留該國超過24個鐘頭嘅人（包括本國國民）每次出境要畀1,000日圓。
2021年：伊隆馬斯克以1,850億美金身家躍居全球首富。
2025年：中華人民共和國日喀則定日發生黎克特制6.8級地震（中文：2025年西藏定日地震），126死350傷。
2025年：畀人綁架咗去緬甸嘅中國籍演員王星獲救（中文：王星失蹤案），返到泰國曼谷。
温蕎菲

温蕎菲（英文：Chelsea Wen）係香港無綫電視嘅新聞從業員，而家係無綫財經·資訊台普通話新聞主播。

簡歷
温蕎菲喺中國江西贛州出世，一路喺大陸成長，之後到香港升學，香港城市大學畢業。佢喺2013年做過中國中央電視台CCTV 4台新聞主播，2015年加入香港無綫電視新聞部，做J5台（無綫財經·資訊台前身）嘅普通話天氣主播，2016年做財經新聞主播，之後都有報道時事新聞。
蕭孋珠

蕭孋珠，本名蕭麗珠（1955年—），台灣嘉義市人，台灣前女歌手、綜藝節目主持人，有「蕃茄姑娘」、「阿珠」等稱號。

提要
蕭孋珠嘅爸爸鍾意國樂，夜晚得閒會拉胡琴自娛，蕭孋珠因此亦都鍾意國樂。蕭孋珠國小五年級時加入該校國樂團，學嘅係揚琴，曾經代表嘉義市參加台灣省全省國樂比賽獲得冠軍。蕭孋珠國中畢業後，全家搬到台北市，佢考入中國文化學院音樂專修科國樂組，主修聲樂，副修揚琴。某年暑假，佢參加歌林唱片舉辦嘅「歌林之星」歌唱比賽，以高亢圓潤嘅嗓音連過六關，最後以閩南語歌曲《送君珠淚滴》同黃梅調歌曲《郊道》獲得冠軍，獲得獎金新台幣三萬元同一部歌林公司彩色電視機，而且同歌林唱片簽下兩年唱片合約，當時佢18歲。1974年，佢休學進入歌壇，由於歌林唱片同日本哥倫比亞有長期合作關係，佢得以迅速走到日本發行第一張日文單曲唱片《潮路》（三浦康照作詞，和田香苗作曲），係佢踏入日本唱片市場嘅第一首歌曲；並發行中文版《真情》（林煌坤作詞）。
蕭孋珠嘅嗓音比當時台灣其他女歌手豪邁，佢成為咗唱愛國歌曲同武俠連續劇主題曲嘅熱門人選。佢原唱嘅愛國歌曲有《風雨生信心》（黃敏作詞，駱明道作曲）等，佢原唱嘅武俠連續劇主題曲有《萬古流芳》（莊奴作詞，林家慶作曲）、《飛燕驚龍》（晨曦作詞，呂子厚作曲）、《大漢兒女》等。1979年3月5號，中視開始喺每日開播時固定播放佢原唱嘅歌曲《美好的今天》（劉家昌作詞作曲），稱為「開播曲」。
蕭孋珠以唱國語歌曲為主。1980年代後半期，佢亦兼唱閩南語歌曲，喺歌林唱片發行兩張閩南語唱片《閩南情》同《盛情女子》。佢離開歌林唱片之後，跳槽巨星唱片，發行國語專輯《流星戀曲》、國語專輯《得不到的愛情》、閩南語專輯《黃昏的海岸》等，成為佢歌唱事業最後作品。
1984年3月18號，蕭孋珠獲頒第19屆金鐘獎女歌唱演員獎。1990年10月，佢同交往12年嘅孫源德喺新加坡結婚，從此定居新加坡，退出演藝圈。
蕭孋珠退出演藝圈後，有啲歌曲被後起嘅歌手置入或翻唱；前者如《真情》被置入彭佳慧《聽到你一聲再會》（李姚作詞，李偉菘作曲），後者如《迎著風的女孩》（翻唱自Izhar Cohen同Alphabeta合唱嘅《A-Ba-Ni-Bi》，陳雲山作中文詞，Nurit Hirsch作曲）被庾澄慶翻唱並改名為《愛你的只有一個我》。
蘭茜列根

蘭茜列根（粵拼：laan4 sai1 lit6 gan1；英文：Nancy Reagan；1921年7月6號—2016年3月6號），全名係蘭茜戴維絲列根（Nancy Davis Reagan），係美國嘅女演員兼第40任美國總統——朗奴列根第二任夫人，紐約州紐約人。1981～1989年期間做過美國第一夫人。
2016年3月6號，蘭茜列根喺加州洛杉磯地區，因患咗心衰竭死咗，終年94歲。喺佢死咗之後第二日挨晚，美國總統府下半旗悼念。
文言

文言（粵拼：man4 jin4）係中國一種書寫文體，源自甲骨文同金文，用來記事。文言經歷幾千年演變，唔同時期文法同用字都有明顯分別。
二十世紀之前，文言幾乎係東亞各國嘅通用文體。中國喺新文化運動之後，以中國國語普通話為基礎嘅白話文，因為政府力推，慢慢取代咗文言文。除咗中國之外，其餘嘅國家都推行自己嘅國語，唔再用文言文。

比較
同標準官話白話文（現代中國語文）相比，文言言簡意賅。

香港
香港中國語文科，小學生已經要學文言文，中學生要讀得深入啲。
廣東話保存咗唔少文言文嘅字詞。例如：
「粵語音韻來自秦漢，語彙上溯先秦，大者來自唐宋，…粵語語法有先秦特色，如雙賓語語序…」
「粵語人寫通用中文，便要寫『做此等事，當心人頭落地』，與宋人白話無異。」
粵語保留好多古代漢語嘅用字，例如「靚」（「衣冠士女……莫不靚妝麗服」，明代《虎丘記》）、「幾時」（「明月幾時有」，宋代《水調歌頭》）
香港文壇曾經流行白話文、文言、廣東話嘅混合，三及第同文白夾雜（白話文加文言）。至今仍有少數作者鍾意用呢種風格寫作。
香港粵劇﹑粵曲﹑粵語流行曲以至小說家金庸嘅武俠小說作品用文白夾雜型式寫。

日本
睇埋：漢文訓讀
日本自從中國唐代文化交流，到片假名平假名普及後好多年，公函文書、碑文、經文…好多重係用漢字文言。稱之為漢文（かんぶん，Kanbun）。
日本石川縣金澤市兼六園內石碑碑文所見嘅漢字係文言文

韓國
喺韓國，文言文叫漢文（한문，Hanmun）。

越南
喺越南，文言文叫儒字（亦叫字儒，Chữ Nho）。
連家穎

連家穎（英文：Vian Lin Ka Wing，2001年3月10號—）係香港女歌手，2023年做咗女子組合Me&其中一位成員出道。

早期簡歷
連家穎2001年3月10號喺香港出世，後來喺香港浸信會聯會小學（中文：香港浸信會聯會小學）同拔萃女書院畢業，佢曾響學界參加唔同嘅運動比賽，當中包括田徑同室內賽艇。
2017-2018田徑D1賽，佢身為隊長之一，帶領拔萃女書院取得12連霸。
佢中學時加入咗香港舞團「CINQ HK」，翻跳K-pop舞蹈。大學時去過韓國做交換生，喺呢個時間畀發掘出道。

Me& 時期
2023年11月，佢同黃淑蔓同譚旻萱組成三人女子組合Me&出道，並喺11月10日推出第一隻歌《Eye to Eye》。
在出道前，因應2019冠狀病毒病疫情肆虐，寰亞先安排三人於香港以視像形式跟韓國老師學跳舞，2023年1月再送到韓國正式受訓。
連家穎坦言自己是個有自信的人卻比較慢熱，但正正因為三位隊友個性「和而不同」而慚慚地形成了強大的團魂。

音樂作品
想搵組合名義嘅音樂作品，請睇Me&。

品牌代言
想搵所屬團體Me&名義參與代言，請睇「Me& § 品牌代言」。
黃水晶

黃水晶（Citrine），又叫黃晶，係水晶嘅一種，帶有近似柑桔嘅黃色。喺古歐洲傳統文化入面，黃水晶有招財嘅功效。
越秀山泳場

，又叫越秀泳場或越秀山游泳場，係中國廣東廣州嘅大型公眾泳池，1952年起好，位置喺越秀區越秀山西邊山腳近北秀湖東南角位，近廣東電視塔同海東京畿園。
佢既係廣州嘅老牌泳場，又有國際標準設施嘅泳場。

史
泳場喺1952年起好，初期按嗰時嘅國際標準起咗個跳水臺同個大游水池嚟辦國際賽事。1954年11月15～24號，毛澤東喺嗰時中共中央領導人陶鑄同楊尚昆陪同之下，去到呢個泳場游水兼猛咁話巴閉。1957年初，印尼華僑跳水員——黃秀妮返到中國大陸後第一時間嚟咗呢度跳水；同年5月1號，由於廣州舉辦游水表演賽，戚烈雲就喺呢個泳場搞100米蛙泳比賽時，以1分11秒06打破咗游水世界紀錄。1963年，詩人郭沫若嚟到呢間泳場時寫咗「學就屠龍游大海，竟能刺鄂舞長空。」嘅詩句。尼克遜喺1972年訪問中國大陸時，美國跳水隊嚟中國大陸搞跳水巡迴表演，第一站就嚟呢個泳場。
由於亞組委喺2004年7月定咗廣州辦亞運會，呢間泳場亦做咗亞運嘅後備游水場館，2009年3月，泳場試過停業兼搞大裝修工程，直到2011年六一國際兒童節重新開放。但2012年9月29號又再停業搞升級改造，2014年6月1號重新開放後半年又繼續搞改造，圍蔽年半後正式搞掂一期工程改造。
2016年6～7月，中國國家跳水隊試過嚟越秀山泳場備戰2016年奧運。
2016年6～7月，由於中國國家跳水隊要備戰奧運會嘅關係而揀咗呢間泳場做封閉式訓練，期間泳場一直關閉兼開搞二期工程，直到2017年6月8號，泳場方先至圍蔽對外開放一個泳池，嗰時泳場內其他地方（計埋跳水池）都喺度繼續施工，直到2018年底起好先至重新開放。

場館變遷
呢間泳場起好無耐，跳水設施得個8m高嘅跳臺，而且水池得3m深，好易撞頭。直到1972年初，泳場方將大型跳水臺按蘇聯嘅風格兼按新嘅國際標準嚟起咗1m、3m、7.5m同埋10m嘅跳臺兼改成5m深嘅水池，及起咗3個標準池同1個兒童池。2016年搞大改造時，由於跳水臺唔符合而家嘅國際標準要求而拆咗重新起過；山頂個亦改造成25×25m嘅室內游水池。

開放時間
6～9月
上晝場：09:00～11:00
晏晝場：16:00～18:00
晚黑場：19:00～21:00
上晝場逢每個禮拜三因設備維護而唔開。

設施
呢間泳場已經全面開放，入面有兩個大池。
淺水池水深：0.8m～1.6m
深水池水深：1.8m～2.2m
車弘健

車弘健係香港親中派政治人兼商人，香港科學儀器社有限公司董事。

政治立場
佢係香港親中派嘅成員，曾經公開支持基本法23條立法，又鼓勵香港青年融入大灣區。

選舉經歷
佢不時會以唔同方式參與香港嘅選舉。
喺2018年3月香港立法會補選，佢支持三名親中派嘅地區直選候選人。
喺2021年9月，佢成為香港特别行政區選舉委員會同鄉社團委員。
喺2021年香港立法會選舉，佢提名並支持陳仲尼。
鄭亞鵬

鄭亞鵬，香港親中派人士。
佢曾經捐資創立梅石教育獎勵基金。佢亦有參與一啲推廣北京未經諮詢或香港人同意，強行訂立《港版國安法》嘅活動。
中國中央電視台中文國際頻道

中國中央電視台中文國際頻道（頻道呼號： CCTV-4中文國際）係中國中央電視台旗下一條以海外華人、華僑同台灣、香港、澳門觀眾為主要收視對象嘅電視頻道，於1992年10月1號18時57分正式開播，主要使用漢語普通話對外廣播，喺中國內地亦有相當規模嘅收視人群。中文國際頻道開播當時只有一個頻道，2007年起分為三個頻道，分別面向亞洲、歐洲、美洲播出。
蔣光鼐

蔣光鼐（粵拼：zoeng2 gwong1 naai5；1888年12月17號—1967年6月8號），字憬然（ging5 jin4），係中華民國時期嘅軍人兼政治人，廣東東莞人。曾經喺1924年做過孫中山大元帥府大本營警衛團營長。喺北伐戰爭期間先後做過國民革命軍第四軍第十師副師長同正師長、第十一軍副軍長等職位。1930年做過十九路軍總指揮。1932年喺一二八事變做過最高指揮官，1933年1月同李濟深、陳銘樞、蔡廷鍇等人一齊發動福建事變。抗日戰爭期間做過第七戰區副司令長官。中華人民共和國成立後，先後做過全國政協常務委員同紡織工業部部長、中國國民黨革命委員會中央常務委員等職。
蔣光鼐喺1967年6月8號喺北京死咗，終年78歲。
中國政法大學

中國政法大學係中華人民共和國北京一間大學，1952年創校。
趙博

趙博係中國音樂製作人同唱作人。

簡歷
2014年，佢為第二屆亞洲青年運動會開幕式同閉幕式作曲。
陳姸霏

陳姸霏（英文：Buffy Chen，2000年8月9號—），係一位台灣女演員，因為喺2020年嘅電影《無聲》入面扮演聾嘅女主角而出名，仲憑住呢個角色攞咗金馬獎同臺北電影獎嘅最佳新演員。

生平
陳姸霏喺2000年8月9號喺台灣出世。佢喺華岡藝術學校讀中學，期間開始對拍戲有興趣，喺冇耐之後就入到第一份演員嘅工。佢之後喺中國文化大學讀廣告設計，不過到2020年停咗讀書嚟全職做演員。
喺2020年，陳姸霏成功攞到佢嘅出頭角色，喺《無聲》扮姚貝貝，一位畀人性侵犯嘅聾嘅後生女。佢憑住呢個角色贏咗金馬獎最佳新演員，亦都喺臺北電影節贏咗最佳新演員。佢之後喺2021年，成功喺電視劇《池塘怪談》做阿妮嘅角色，成為佢第一次喺電視劇做主角。喺之後那年，佢憑住《良辰吉時》嘅角色，喺亞洲內容大獎贏咗最佳新女演員同埋最佳女配角。到2023年，陳姸霏成為咗 Netflix 電視劇《人選之人—造浪者》嘅主角之一，喺亞洲內容大獎提名做最佳女配角。
黃穎君

黃穎君（Burmie Wong，1988年11月30號—）係武漢政協特邀委員，做過香港政府公務員同埋香港無綫電視女藝員，外號「翻版謝安琪」、「東張女勇士」。2010年工展小姐冠軍，再參加2012年度香港小姐競選（中文：2012年度香港小姐競選）而入行，之後做咗TVB娛樂新聞台主播（中文：主播），亦拍過電視劇同做過《東張西望》主持。2021年12月離開無綫電視同埋息影退出娛樂圈，轉行做民政事務局媒體主任，月薪67,295緡。
2022年1月3號出席過洪為民生日派對。同年調職至政府改組架構後增設嘅文化體育及旅遊局，照舊做返媒體主任。2023年離開香港政府。
邁亞美

邁亞美（英文：Miami），又叫邁亞密、美亞美，係美國佛羅里達州第二大城，喺大西洋西岸，住咗42萬人。
1704年

1704年係閏年。

大件事
1月7號：南極洲可見日偏食（太陽沙羅週期146）。
1月25號至1月26號：阿帕拉契大屠殺：卡羅萊納殖民地嘅英籍殖民者聯同原住民盟友，對西班牙佛羅里達境內嘅和平阿帕拉契族發動連串殘暴襲擊。
2月28號：法國人埃利亞斯·尼奧喺紐約市建立首間開放畀非裔美國人嘅學校。
2月29號：迪爾菲爾德突襲（安妮女王之戰）：法屬加拿大人同美洲原住民洗劫麻省迪爾菲爾德，殺死超過50名英籍殖民者。
2月：美洲路易斯安那（新法蘭西）首府莫比爾以「莫比爾面具舞會」慶祝懺悔星期二。
3月7號：西班牙王位繼承戰爭：神聖羅馬皇帝約瑟夫一世之弟、西班牙王位覬覦者哈布斯堡王朝卡爾王子，乘搭英艦皇家凱瑟琳號隨佐治·魯克率領嘅英國艦隊抵達里斯本。
3月23號：西班牙王位繼承戰爭：英艦「肯特號」、「貝德福德號」同「羚羊號」喺斯帕特爾角外海截擊兩艘西班牙新造戰艦「天堂之門號」同「聖特雷莎號」。激戰七小時後俘獲敵艦，但「聖特雷莎號」途中沉沒。
4月21號：比斯庫皮采戰役：匈牙利（庫魯克軍）以慘重代價擊敗丹麥。
4月24號：英屬北美十三殖民地首份定期報紙《波士頓新聞通訊》創刊。
5月4號：奧地利大公卡爾六世登陸里斯本，西班牙王位繼承戰爭打到入葡萄牙。
5月19號至5月23號：意大利維蘇威火山錄得猛烈斯特龍博利式火山爆發。
5月28號：斯莫萊尼采戰役：庫魯克叛軍擊敗奧地利聯軍。
6月2號：南非與南極洲之間嘅南冰洋海域出現日環食。
6月13號：科隆曹戰役：奧地利聯同丹麥、普魯士、克羅地亞、德國同伏伊伏丁那盟軍擊潰庫魯克軍。
6月17號：發生月全食（沙羅週期125）。
7月：丹尼爾·笛福喺著作《風暴》中記錄1703年大風暴嘅英格蘭目擊證詞。
7月12號：大北方戰爭：瑞典國王卡爾十二世扶持盟友斯坦尼斯瓦夫·列辛斯基取代奧古斯特二世成為波蘭國王。
8月3號（舊曆7月23號）：西班牙王位繼承戰爭：英荷聯軍在佐治·魯克爵士指揮下從西班牙奪取直布羅陀
8月7號：奧福德角海戰。
8月13號（舊曆8月2號）：西班牙王位繼承戰爭之布倫亨戰役：馬爾博羅公爵約翰·邱吉爾同薩伏依嘅歐根親王率盟軍擊潰法巴聯軍。
8月24號（舊曆8月13號）：西班牙王位繼承戰爭：法軍與英荷艦隊喺馬拉加外海激戰，雙方傷亡慘重但無艦沉沒。
9月8號：西班牙王位繼承戰爭：法西聯軍發動第十二次直布羅陀圍城戰。
9月12號：西班牙王位繼承戰爭：神聖羅馬帝國巴登-巴登藩侯路易·威廉率軍圍攻法軍據點蘭道，歷時十週後法軍於11月23號投降。其間皇帝約瑟夫一世乘搭新發明嘅可拆頂篷馬車（後稱「蘭道馬車」）到前線視察。
9月28號：鄂圖曼蘇丹艾哈邁德三世罷免大維齊爾達馬特·哈桑帕夏，改任卡拉伊科茲·艾哈邁德帕夏。
10月24號：特蘭西瓦尼亞親王費倫茨·拉科齊二世與神聖羅馬皇帝利奧波德一世代表喺班斯卡·什佳夫尼察簽訂和約。
10月28號：大北方戰爭：波涅茨戰役爆發，瑞典國王卡爾十二世追擊約翰·馬蒂亞斯·馮·德·舒倫堡率領嘅薩克森軍，雖包圍敵軍但因戰術失誤被迫撤退。
11月11號：第十二次直布羅陀圍城戰：西班牙波旁特種部隊在嚮導西蒙·蘇薩爾特帶領下攀爬直布羅陀巨岩突襲英軍哨站，殺死哨兵。翌日一名送飯鼓童發現敵蹤鳴鐘示警，突襲失敗。
11月26號：丹麥哥本哈根卡斯提爾教堂落成啟用。
11月27號：日環食路徑橫跨哈薩克、吉爾吉斯、中國東部、緬甸同菲律賓北部。
12月6號：占考爾戰役：蒙兀兒-錫克教戰爭中，人數劣勢嘅錫克卡爾薩軍擊敗蒙兀兒大軍。
12月25號：巴塞隆拿隕石墜落，方圓數百公里皆聞巨響，時人視為神蹟。

日期不詳
大北方戰爭：彼得大帝率俄軍攻佔塔爾圖同納爾瓦。
汶萊蘇丹國將東北領土割讓予蘇祿蘇丹國。
賓夕法尼亞省南部三縣獨立為特拉華殖民地。
埃塞俄比亞貢德爾發生地震。
特內里費島首次有紀錄嘅火山爆發，裂縫噴發中心包括七泉、法斯尼亞同阿拉福。
喬納森·斯威夫特首部諷刺巨著《桶的故事》（1694–1697年撰寫）於倫敦出版，同年印行三版。
艾薩克·牛頓發表《光學》，並預測世界將於2060年終結。
羅馬尼亞阿尤德建成「學生紀念碑」。
中國禮儀之爭：羅馬教廷裁定中國傳教須採用拉丁儀式（非漢化）。
俄國外貝加爾邊疆區涅爾琴斯克扎沃德區由希臘礦業工程師建立涅爾琴斯克扎沃德鎮。
托馬斯·達利於敘利亞阿勒頗購入阿拉伯種馬達利阿拉伯，運往英國配種，成為現代純種馬賽馬血統最重要始祖。
吉安科莫·米拉爾迪觀測到火星極冠，記錄為「白色斑點」。
二月十九

二月十九係黃曆二月嘅第十九日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1821年3月22號，日本文政四年- 初世花柳壽輔、日本舞蹈家・花柳流初代家元（1903年死）
1835年3月17號，日本天保六年 - 有栖川宮熾仁親王、皇族・戊辰戰爭嘅東征總督（1895年死）

響呢日死嘅人
呢段公元係跟儒畧曆。
1022年3月23號，大宋乾興元年- 宋真宗、北宋嘅第三位皇帝（968年出世）
1164年3月13號，日本長寬二年- 藤原忠通、攝政・関白（1097年出世）
1511年3月18號，日本永正八年- 吉田兼倶、神道家・吉田神道創始人 （1435年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1704年3月24號，日本寶永元年- 市川團十郎 (初代)，日本歌舞伎演員（1660年出世）
LED燈絲燈膽

LED燈絲燈膽（英文：LED filament light bulb）係一種用發光二極管技術整嘅燈膽，佢嘅外觀設計有啲似傳統嘅電燈膽，有明顯睇得到嘅燈絲，但係就有發光二極體（ LED ）嘅高效率。LED燈絲燈膽呢個名係嚟自佢嘅一串串，由好多排得好密嘅串聯發光二極管，呢啲發光二極管串埋一齊，睇落更加似傳統嘅鎢絲咁，成粒LED燈絲燈膽比起以前嘅舊式LED燈膽（由好多粒焊喺印刷線路底板上面嘅LED，再加一個奶白外殼整成），睇落更加似傳統嘅鎢絲燈膽。LED燈絲燈膽係作為傳統鎢絲燈膽嘅直接替代品嚟設計同埋製造，因為佢哋嘅形狀相同，又用相同嘅底座，而且佢哋嘅電源電壓一樣。佢哋嘅優點係，著咗燈嗰陣佢哋同透明嘅鎢絲燈膽差唔多樣，同鎢絲燈膽一樣，佢哋嘅光線分佈係廣角，通常係300°。另外，佢哋亦都比起其他舊式LED燈更加高效率，更加慳電。

歷史
典型嘅燈絲結構喺5%功率之下嘅燈絲大特寫，睇到一點點嘅LED光點
第一個LED燈絲型設計嘅燈膽係由日本嘅 Ushio Lighting 喺2008年生產，佢既設計目的係想模仿電燈膽嘅外觀。當時嘅LED燈膽通常係用單一大型 LED 或者係連接喺一個大型散熱器上面嘅LED矩陣，呢啲燈膽通常會產生180度範圍嘅光束。到咗2015年左右，已經有幾間LED燈膽製造商推出LED燈絲燈膽。呢啲設計用咗幾個LED燈絲發光器，當著咗燈嗰陣，外觀同透明標準鎢絲燈嘅燈絲好似，而且啲細節位同早期嘅愛迪生多條鎢絲嘅燈膽好似。
喺2008年 Ushio 同三洋（Sanyo）攞到LED燈絲燈膽嘅專利。松下（Panasonic）喺2013年嘅專利嗰度描述咗一種用類似燈絲嘅平面排列模組。喺2014年有另外兩份獨立申請嘅專利申請，但係佢哋從來都無得到批准。早期申請嘅專利包括喺LED下面有個散熱器。喺嗰陣時，LED嘅發光效率都係低過100 lm/W，到咗2010年代尾，呢個發光效率已經提升到接近160 lm/W。而2020年同埋2021年，LED 燈絲燈膽嘅發光效率已經可以分別達到 188.3 lm/W 同埋 200 lm/W。

設計
LED 燈絲係由幾個串聯（series-connected）嘅LED安裝喺透明基板上面組成，叫做 COG（chip-on-glass）。呢啲透明基板係用玻璃或者藍寶石（sapphire）造嘅。 呢種透明度令到發出嘅光可以均勻噉分散，而唔會受到任何干擾。 矽膠樹脂粘合劑材料入面嘅黃色螢光粉塗層，可以將LED產生嘅藍光轉化成接近想要嘅色溫嘅白光或者黃光，通常係2700K，同電燈膽嘅暖黃光一樣。 矽膠粘合劑嘅降解同藍光嘅洩漏係LED燈絲燈膽嘅設計問題。
燈絲設計嘅其中一個好處係，由於用咗更多數量嘅LED發光單元，令到每個單元嘅驅動電流都更加低，所以效率可以做到更高。呢個設計嘅一個主要好處係，可以輕鬆咁由燈絲陣列得到接近完整嘅「全局」照明（360 ° ），但係兩個發出較少光嘅區域出現喺基板嘅對角線上。
可調光LED燈絲燈膽嘅閃爍，對數碼相機幀率嘅干擾
高嘅工作溫度會縮短LED發光二極管嘅壽命。 LED燈絲燈膽有好多比其他類型LED燈膽更細、功率損耗更低嘅LED晶片，所以唔需要用散熱器，但係設計嘅時候，仍然必須注意熱管理；為咗盞燈可以好可靠咁用到，需要設計到有幾條散熱路徑。燈膽裏面可能會有啲高導熱性嘅氣體（氦氣）混合物，令到佢可以更好咁將啲熱量由LED燈絲嗰度傳導到玻璃外殼。適當嘅LED燈絲排列亦都可以優化散熱效果。 LED晶片嘅預期壽命同接面溫度（Junction Temperature，Tj）有關；喺接面溫度比較高嘅情況之下，光輸出會隨時間而下降得更快。要達到 30,000小時嘅預期壽命，同時保持90%嘅光通量（Luminous flux），需要將接面溫度保持喺85°C以下。另外值得注意嘅係，如果填充氣體因為任何原因而流失，LED燈絲可能會好快就燒咗。
透明燈膽入面嘅電源供應器一定要好細先可以放得入燈膽嘅底座。由於每粒藍光LED嘅電壓係喺直流2.48V到3.7V之間，所以同其他LED晶片比較，大量嘅LED（通常每條燈絲有28粒）簡化咗電源供應器嘅設計。有啲設計可能會額外用紅光LED，佢哋嘅電壓係喺直流1.63V到2.03V之間，所以兩條紅色同藍色混合嘅燈絲就需要接近直流110V嘅電壓，而四條燈絲就需要接近直流220-240V嘅電壓。相比起其他LED燈所需要嘅將交流電壓降低到直流3V到12V之間，LED燈絲嘅高電壓，令到電源供應器需要承受嘅電壓降會低好多，設計亦都容易咗，體積亦都可以細啲。LED燈絲燈膽嘅設計通常都係用四條燈絲，外觀上同鎢絲嘅燈絲好似。一般嚟講，用螢光粉混合物嚟做到更高嘅顯色指數（Color Rendering Index，CRI；同色溫唔同），而唔係用黃色螢光粉嘅早期藍色LED。註：CRI 係衡量自然顏色喺人造光源之下同埋陽光之下所呈現出嚟嘅效果嘅指標。
一啲平價嘅燈膽用簡單嘅線性穩壓器，會出現交流電頻率嘅兩倍頻率（100HZ或者120HZ）嘅閃爍，呢啲閃爍好難用肉眼睇到，但係佢可能會導致眼睛疲勞同頭痛。
黃復華

黃復華，香港商人兼政治人，親中陣營新民黨成員，曾經做過警察、香港電台監製、政務主任。喺1988年至1993年，佢曾經做過沙田區議員。

爭議
喺2022年，佢曾經因為香港民主黨聚餐活動被阻撓爭議，接受一啲傳媒嘅訪問同公眾嘅批評。
麥酒

麥酒（英文：Ale）係啤酒一種，即英國啤酒。
麥酒係一種上層發酵啤酒（發酵過程酵母會浮上液面）。發酵溫度較拉格啤酒高（20~25℃），發酵時間較拉格啤酒短，兩到三日左右就完成。麥酒不時帶有更加濃烈嘅口感，酒體飽滿，可以形成好好嘅果仁味同生果味。如果大麥處理得好，重可以產生朱古力同蜜糖香味。
喺1840年以前，全世界嘅啤酒都係麥酒，採用暖發酵方式製成；1840年之後，出現採用冷發酵技術嘅拉格啤酒，逐漸取代咗麥酒嘅地位。
離石區

離石區位於山西呂梁市。
離石區係中國山西呂梁一個市轄區，總面積1324平方公里，轄下有2鎮3鄉7個街道，分別係濱河街道、蓮花池街道、鳳山街道、城北街道、交口街道、田家會街道、西屬巴街道、信義鎮、吳城鎮和紅眼川鄉、坪頭鄉、棗林鄉。截止2020年底，人口45.6萬。2021年，離石區生產總值係205億元人民幣。根據唐代《元和郡縣圖志》記載，因為東北面有條離石水（家陣叫北川河），所以起呢個名。旅遊景點有白馬仙洞、安國寺、鳳山天貞觀、西華鎮生態旅遊景點等等。
安坑輕軌

安坑輕軌，係台灣新北市一條營運緊嘅輕軌路線，採用高架同平面混合型式建設，全線位於新北市新店區範圍內，屬於新北捷運系統，路線代號為K，路線代表色為卡其色。
高雄環狀輕軌

高雄捷運環狀輕軌，通稱高雄輕軌，原計劃名為高雄捷運臨港輕軌，係台灣高雄市一個營運緊嘅輕軌運輸系統，亦係台灣最早開始營運嘅輕軌路線。呢條線屬於高雄捷運系統，係一條環狀路線，全線位於舊高雄市區範圍內，亦係亞洲新灣區建設嘅一部分及聯外交通。該輕軌採取分階段通車，第一階段喺2015年10月16日啟用，全線喺2024年1月1日通車。
飛地

飛地係一個人文地理概念，指某個地區裏面有一塊屬於另一個地區嘅土地。根據國家同國家（或者地區同地區）之間嘅關係，飛地可以分為外飛地同內飛地兩種。

飛地一覽
呢個表唔完整，歡迎加料。

國際飛地
阿拉斯加：美國飛地，同本土被加拿大隔開。
羅伯茨點：美國飛地，同本土被加拿大隔開。
加里寧格勒州：俄羅斯飛地，同本土被立陶宛同白俄羅斯隔開。
納希切萬：阿塞拜疆飛地，同本土被亞美尼亞、卡拉巴克（納卡共和國）隔開
利維亞：西班牙自治區加泰隆尼亞嘅飛地，同本土被法國隔開。
殉職

殉職係工人、職員嚮開工期間死咗。而殉職有褒意，因為【殉】有為一個理想、目標而死嘅意思。中性嘅講法：因工死亡。

殉職死因嘅人物原因一覽
戰爭中陣亡嘅前軍人。
追捕疑犯時遭殺害嘅前警務人員。
進入災難現場而喪失生命嘅前消防人員。
海上喋血案或海盜案中遇害嘅前船長、前海員同前海上保安人員等。
施工或挖礦中發生意外工程部人員嘅地盤工程範圍前礦工。
山、河、海等地救人中途遇溺嘅前救生員。
銀行刧案中被殺嘅前保安員同前銀行職員。
採訪時遇流彈死嘅前戰地記者等。
因治療或照顧病人而患上傳染病死亡嘅前醫護人員。
演習或訓練時意外身亡前軍人、前警務督導監察人員、前消防人員同救護員等。
堅持維護大眾安全嘅前駕駛員。
劫機案中遇害嘅前飛行員同前客服人員等。
交通車：抽查車票時被逃票途中乘客交通工具意外發生曾或車禍自殺身亡之殺害其他人仕嘅前列車長或查票員。
淡海輕軌

淡海輕軌係台灣新北市營運中嘅輕軌路線，路線代號為V，路線代表色為朱紅色，係新北捷運嘅一部分，分有綠山線同藍海線。淡海輕軌最早於1992年提出，現時採用高架同平面混合型式建設，路線主要行經新北市淡水區。

車站列表
呢章節可能有原創嘅嘢或者未查明嘅字句。請改好呢篇文，加參考資料。睇埋個討論頁。
637年

637年係平年。

節慶、風俗習慣
山西安吉寺落成，宋朝改名安國寺。
白完

白完係安徽嘅蔑稱，將安徽嘅別名「皖」字拆開得來。2011年左右開始，呢個詞喺網上傳開，尤其是上海本地人嘅網絡討論區。據說係因為移居上海嘅安徽人多，但係啲人唔融入本地社會，同上海人成日霎氣，結果引起上海人嘅強烈不滿，「白完」就噉變成安徽人嘅蔑稱。
呢個詞亦激嬲安徽人，佢哋認為噉係上海人歧視佢哋。有安徽人會借題發揮，拉埋上海嘅城市歷史來講，結論係上海人排外，認為上海人「不配做中國人」（冇資格做唐人）。有啲皖籍上海居民針鋒相對，發明「滬鱉」（wu6 bit3）來稱呼上海人。
李純揆

李純揆（韓文：이순규，英文：Susan Soon-kyu Lee，藝名：珊妮，1989年5月15號—）係韓國女子組合少女時代嘅成員之一，喺美國加州橙縣出世，之後因為波斯灣戰爭被遣返返韓國。Sunny本來喺自己爸爸公司做練習生。後來公司破產，Sunny之後被人哋介紹入SM Entertainment做練習生，喺2007年8月5號以女子組合少女時代出道，擔任領唱。
朱栢謙

朱栢謙（英文：Chu Pak Him，1977年11月11號—），又叫朱柏謙，係香港男演員，亦係男子組合朱凌凌成員。佢細佬朱栢康都係演員。
韋羅莎

韋羅莎（英文名：Rosa Maria Velasco，1983年3月12號—），係香港舞臺劇演員。佢阿爸係美國籍西班牙人，阿媽係台灣人，台灣出世，香港成長。佢係香港演藝學院戲劇系學士學位一級榮譽畢業，曾經憑《木馬屠城後傳》獲香港舞台劇獎最佳女主角提名，2007年到2009年加入香港話劇團，之後入過其他劇團發展。佢亦幫電影做配音。

演出
呢個表唔完整，歡迎加料。
黃奕晨

黃奕晨（粵拼：wong4 jik6 san4，英文：Dixon Wong，1989年6月16號—）原名黃俊銘，係香港ViuTV經理人合約藝人，曾經做過now TV主持人。亞爸係香港演員夏雨（原名黃成）。
曾經同女子組合Super Girls嘅吳嘉熙拍拖，到2019年10月喺社交網宣佈分手，結束咗兩年嘅感情，又否認傳聞，話同第三者冇關。
邱頌偉

邱頌偉（英文：Yau Chung Wai，1981年—），花名阿雞，係香港男演員，自2007年開始演出過好多舞臺劇作品。2017年佢頭一次演出電視劇。

簡歷
邱頌偉2000年喺新界鄉議局元朗區中學畢業，2008年喺香港演藝學院戲劇學院藝術（榮譽）學士學位畢業，主修表演。
邱頌偉喺2013年攞到第二十二屆香港舞台劇獎最佳男主角（喜／鬧劇）。
黃可盈

黃可盈（粵拼：wong4 ho2 jing4，英文：Flavia Wong Ho Ying，1995年8月10號—）係香港女藝人，香港浸會大學傳理國際新聞系畢業，亦憑住「岡本女神」呢個稱號，喺網上有好多人留意佢。而家活躍於網上影片製作平台冬OT。

簡歷
黃可盈喺香港出世，小學同中學都讀灣仔嘉諾撒聖方濟各書院，大專先讀香港城市大學專上學院英文專業傳意副學士課程，再升讀香港浸會大學傳理國際新聞系，2017年畢業。
黃可盈喺2017年4月打破社會禁忌，用後生女嘅身份幫岡本拍廣告，引起唔少人談論，又封佢做「岡本女神」。皆因廣告入面佢扮排球員，亦有唔少人以為佢真係職業排球員。

出版作品
2017年：《還原。黃可盈》寫真散文集
章尾而

章尾而（英文：Jaymie Zhang，1997年8月3號—），本名張美儀，係香港唱作女歌手，2016年出道。佢中學讀香港兆基創意書院。
冰上火花

《冰上火花》（英文：SPARKS）係香港MakerVille製作嘅電視劇，由陳卓賢、張芷澄、林愷鈴、江𤒹生、沈貞巧、楊樂文、黃奕晨、朱鑑然、黃溢濠、林家熙、馬檇鏗、王智騫、郭爾君、袁富華主演，用冰球做主題。套劇喺2023年10月30號到11月24號逢禮拜一到五21:30 - 22:30喺ViuTV播出。

軼事
呢套劇係MakerVille出品劇集入面第一套未有安排喺首播前喺ViuTV播放製作特輯嘅劇集。不過套劇喺加拿大新時代2台首播（11月13號播）之前，有播出25分鐘（連廣告）嘅《冰上火花製作特輯》（11月4號播）。而呢套劇嘅製作花絮就喺網上節目《製作中》播出。
播完第20集大結局後，同一晚23:00喺ViuTV網站同流動應用程式發佈咗6集長2到7分鐘嘅「完結篇」（合共24分鐘），補充劇入面6個角色嘅結局：爸爸（夏竣然，朱鑑然飾）、唏噓（徐浩鋒，黃奕晨飾）、肥肉（劉育宏，林家熙飾）、老黎（黎友誠，黃溢濠飾）、張立基（馬檇鏗飾）、杜Sir（杜家輝，袁富華飾），唔設字幕。
社內相親 (ViuTV)

《社內相親》（英文：Business Proposal (HK version)）係香港MakerVille製作嘅電視劇，買咗韓國SBS《社內相親》嘅版權翻拍，由盧瀚霆、陳漢娜、呂爵安、沈殷怡主演，羅家英特別演出。套劇喺2023年11月27號到11月24號逢禮拜一到五21:30 - 22:30喺ViuTV播出。

觀眾在民間電視大獎2023
皆因提名好多，淨係列出入圍最後五強嘅單位。

軼事
呢套劇係繼2021年《大叔的愛》之後，ViuTV第二套改編外國劇集嘅作品，亦係ViuTV頭一套改編韓劇嘅作品。
呢套劇係繼《冰上火花》後，第二套MakerVille出品劇集未有安排喺首播前喺ViuTV播放正式製作特輯。不過喺首播前嘅11月25號禮拜六23:40-23:45同11月26號禮拜日 23:25-23:30，分別播返網上節目《製作中》第33、34集內容，分集標題分別係《社內相親 KISS篇》同《社內相親 親友篇》。呢個首創用《製作中》替代正式製作特輯嘅安排，喺之後首播嘅劇集（譬如《法與情》）沿用。
播完第15集大結局後，第二日中午12:00喺ViuTV網站同流動應用程式發佈咗3集長1到4分鐘嘅「番外篇」（合共9分鐘），分別題為「餃子試伏日」、「表姊妹私怨前傳」、「《奮鬥吧！美玲》真 • 結局」。
法與情

《法與情》（英文：Legal Affair）係香港MakerVille出品嘅電視劇，由謝安琪、葉璇、余安安、陳靜、陳秀珠、陸駿光、李芯駖、岑珈其、林耀聲、關智斌、賈曉晨、劉浩龍主演，蘇永康、劉美娟特別演出，鄭浩南友情演出。套劇喺2023年12月18號到2024年1月12號逢禮拜一到五21:30 - 22:30喺ViuTV播出，大結局喺2024年1月13號禮拜六20:30 - 21:30播。

劇情大綱
套劇主要分為兩部份，前半部份（第1-10集）主要圍繞一宗單親媽媽同人爭執時對方跌倒死亡而被控誤殺嘅案件；後半部份（第11-20集）主要圍繞為六年前一間藥廠嘅抗腦退化藥出問題控告藥廠失敗嘅案件重新翻案，當中牽涉一宗桃色詐騙案，當事人亦同藥廠案有關。

軼事
呢套劇係繼前一套劇《社內相親》後，再度用翻播網上節目《製作中》替代正式製作特輯，喺12月16號禮拜六23:40-23:45同12月17號禮拜日 23:25-23:30 播。
演員黎淑賢喺呢套劇播映期間自殺身亡，而呢套劇係佢唯一參演嘅ViuTV電視劇兼遺作。當佢第16集再度出場時，片尾演出名單佢個名亦加咗示亡號以表懷念。
呢套劇嘅法庭戲被指有唔少唔合理同有違現實嘅地方，其中最明顯嘅係「藥廠案」後期出現嘅集體訴訟 —— 現實上香港法律改革委員會雖然早喺2009年提出引入集體訴訟制度嘅建議，但到劇集首播嘅2023年依然未有落實推行，所以劇集入面出現嘅集體訴訟制度純屬虛構。
根據電訊盈科嘅2024年中期報告，呢套劇係ViuTV 2024年上半年收視最高嘅原創節目，收視3.8點。

節目調動
2024年1月1號：由於19:30-00:10轉播《2023年度叱咤樂壇流行榜頒獎典禮》，呢套劇嗰日停播，第20集大結局順延1月13號禮拜六20:30-21:30播。
On My Story

《On My Story》係香港歌手許志安嘅唱片，喺2003年7月30日推出。
智能電話

智能電話（粵拼：zi3 nang4 din6 waa2，英文：Smartphone）係一種手提電話。智能電話可以上網，而上一代嘅功能電話譬如阿叔就上唔到網。
智能電話因為唔同廠牌子出，作業系統都有啲唔同：Android、iOS、BlackBerry OS、Windows Mobile、Windows Phone、bada OS、Symbian OS等。智能電話可以download同安裝一啲第三方軟件，擴充功能，由於佢哋各自嘅應用程式唔會互相兼容，編碼員會幫多人用嘅，整幾個版本，畀用戶裝落啱使嘅智能電話入面。
收音機

收音機係種電器，用嚟收聽電台廣播。收音機主要係個電路，有天綫收集無綫電電波。電波會過濾過，濾淨想收嘅訊號。個訊號會放大到適合水平。
梁家傑

梁家傑，SC（The Hon Alan LEONG Kah-kit；1958年2月22號—），花名「傑哥」，係香港資深大律師，2001年至2003年做香港大律師公會會長，香港立法會前九龍東選區議員，公民黨末代主席。
佢係香港公民黨同公民黨前身《基本法》四十五條關注組嘅成員，亦係香港泛民主派成員。2007年2月，佢獲132名香港特首選舉嘅選委會提名，成為香港行政長官選舉嘅候選人。參選之後，啲人先至發現佢成日放一條袋巾喺衫袋，畀個花名「袋巾梁」佢。

政治生涯
梁家傑喺2006年11月出嚟講話參加2007年香港行政長官選舉，話會挑戰「小圈子」選舉同埋曾蔭權，令佢唔會自動當選，重要求對方公開政綱，得到香港泛民主派支持。
2007年2月14號，得到132名選委嘅支持，攞到參選特首資格，係歷來第一個未喺北京中央支持下參選嘅人。到咗2007年3月25號嘅選舉，梁家傑得 123 票；曾蔭權得649票；輸咗。重話會喺2012年「捲土重來」。
2010年1月，梁家傑同埋其他四個議員，包括陳淑莊、黃毓民、陳偉業、梁國雄，唔撈立法會議員。不過，佢哋之後參加補選，話借補選畀市民搞「變相公投」，為日後香港政制改革表態。結果，佢喺補選攞到八萬幾票，成功重返立法會。
喺2016年，佢決定交棒畀黨友譚文豪（機師豪），喺嗰年嘅立法會換屆選舉，排喺譚文豪名單嘅第二位，最後交棒成功。

屋企
梁家傑結咗婚，老婆陳淑儀，有兩仔一女。

出位言論
2019年7月18號（香港修例風波期間），佢曾經出席香港大學校長論壇，喺陸佑堂入面發表咗一句「暴力有時或者可以解決問題（violence may sometimes be the solution to a problem）。」，惹嚟各界爭議。
陳狄安

陳狄安，香港親中派教育界人物。

政治立場
佢係香港親中派成員。主張愛國教育，認為香港人要愛中國。佢另外亦關注青少年數碼素養及對抗網絡風險意識。
邱瑞芬

邱瑞芬，香港親中派政治人物。

政治立場
佢係香港親中派成員，曾經喺2004年香港立法會選舉為馬力助選。
黃江天

黃江天，香港親中派律師。

政治立場
佢係香港親中派成員，除咗係民建聯成員外，亦有參與親中派香港文化藝術界聯會活動。
佢曾經參與公開聯署支持北京未經諮詢或香港人同意，強行訂立嘅《港版國安法》。
符傳軍

符傳軍，香港親中派政治人物，椰林閣創辦人。
蔡德河

蔡德河，香港親中派政治人物。
佢喺中國初期改革開放，就已經有北上參與中國經濟發展，1982年佢同楊孫西等人創辦觀塘工商聯。
李曠怡

李曠怡係香港親中派政治人物兼商界人士。大華國際（集團）執行董事，第三代接班人。

早年經歷
佢大學畢業後靠自己積蓄創立改車公司。後來，佢因為要接管家族皮革生意，放棄6年創業心血。

選舉經歷
喺2021年9月，佢當選成為香港特别行政區選舉委員會進出口界委員。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。

家庭
佢阿爺係李達，喺1949年創立大華國際。
趙云

趙云，香港親中派政治人物兼法律界人士。

選舉經歷
喺2021年9月，佢經中國法學會港區理事協會提名成為香港特别行政區選舉委員會法律界委員。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。
吳文傑

吳文傑係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。
陳純純

陳純純係香港親中派政治人物。

政治立場同選舉經歷
佢係香港親中派人士，有份支持同贊助荃灣各界慶祝香港回歸祖國23周年活動，曾經參與公開聯署支持北京未經諮詢或香港人同意，強行訂立嘅《港版國安法》。

選舉經歷
喺2021年9月，佢成為香港特别行政區選舉委員會基層社團委員。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。
郭晋昇

郭晋昇，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。
吳超洪

吳超洪，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。
吳志斌

吳志斌係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。
謝小玲

謝小玲，香港親中派政治人物兼商界人士，中國銀行（香港）有限公司工商金融部總經理。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會金融界界別委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
朱丹璠

朱丹璠係香港親中派政治人物兼商界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會金融界界別委員。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
鄭松岩

鄭松岩係香港親中派政治人物兼科技創新界人士。曾經做過香港電腦學會會長、中銀香港副總經理、首席信息官。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會科技創新界當然委員。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
陳瑞娟

陳瑞娟，香港親中派政治人兼會計界人士。

選舉經歷
喺2021年9月，佢經指定團體提名(香港會計諮詢專家協會)成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
蔡關穎琴

蔡關穎琴，BBS，MH，JP，香港親中陣營政治人、律師，係蔡冠深嘅老婆（蔡繼有嘅二少奶）。

選舉經歷
喺2021年9月，佢成為香港特别行政區選舉委員會同鄉社團委員。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
胡春月

胡春月係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
陳振英

陳振英，JP（Ronick Chan，1961年—）係第六、七屆香港立法會嘅金融界功能界別議員，喺佢接替吳亮星之前做過中銀香港董事會秘書。
曾經就讀中國國家行政學院。

選舉經歷
喺2016年，佢有份提名林鄭月娥參與2017年香港行政長官選舉。
佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
呂曉東

呂曉東，香港親中派政治人物。

政治立場
佢係香港親中派人士，曾經公開呼籲人喺直選議席比例被大幅度削減而且排除民主派候選人嘅2023年香港區議會選舉入面投票。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
姜岩

姜岩係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
蔡德昇

蔡德昇，香港親中派政治人物，執業會計師，太平洋資本策劃有限公司投資總監。

政治立場
佢係親中派嘅成員，支持排除非建制派嘅所謂『愛國者治港』主張同埋北京未經諮詢或香港人同意，強行訂立嘅《港版國安法》。佢又「黑暴」形容爭取民主嘅香港反送中運動。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
黃子文

黃子文係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
汪慧敏

汪慧敏，香港親中派政治人物兼中醫界人士，曾經擔任香港多家大學中醫藥學院校外課程導師，連續四屆擔任香港中醫學會會長。

經歷
佢喺浙江中醫藥大學畢業，先後獲得學士、碩士、博士學位，2003年晉升為浙江中醫藥大學教授。

選舉經歷
喺2021年9月，佢經指定團體提名(港區世界中聯理事協會)成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同埋限制非建制派參選嘅2021年香港立法會選舉，佢提名陳仲尼。
陳仲尼

陳仲尼，SBS，JP（Rock Chen，1966年6月6號—），係香港民建聯贊助會員，第七屆香港立法會議員（選委會界別）、第14屆港區人大代表，陳元鉅家族第二代成員，香港青年聯會第17、18屆主席。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
2022年12月，當選為第14屆港區人大代表。
BORUTO -火影新世代-

《BORUTO -火影新世代- 》（日文：BORUTO-ボルト- -NARUTO NEXT GENERATIONS-）係池本幹雄嘅漫畫作品，亦係《火影忍者》嘅續篇，由岸本齊史監修、小太刀右京編劇。同名動畫就係由Studio Pierrot製作，喺2017年4月5號到2023年3月8号期间由東京電視台首播。呢個故仔係講和平年代新生代忍者嘅成長歷程，核心角色係前傳《火影忍者》主角涡卷鸣门個仔渦卷螺釘同佢嘅同學內輪沙拉、巳月。

外鏈
（日文） 〈V Jump網站〉。
Pierrot Co.,Ltd.網站： 日、英
東京電視臺網站
胡朗軒

胡朗軒（英文：Francis Wu Long Him，1994年3月1號—）係香港嘅新聞從業員，曾經係無綫電視新聞部財經節目交易現場主持同無綫新聞台主播。
梁永祥

梁永祥（英文：Nathan Leung，1992年—）係一位香港嘅新聞從業員。佢由2017年開始喺無綫新聞做財經嘅首席記者，同埋做財經台嘅主播。到2022年，佢轉咗去有線新聞度，做財組同地產組嘅編輯同主播。喺2024年，佢又返咗去無綫新聞度，做本地新聞組嘅首席記者。佢喺2024年3月9號，第一次喺王牌時段嘅《六點半新聞報道》期間做主播。20.1.25主持美國總統就職典禮。
5月2號

5月2號係公曆年嘅第122日（閏年第123日），離年尾重有243日。
<< - 5月 - >>



大件事
1945年：德軍柏林衛戍司令魏德林向朱可夫率領嘅蘇聯紅軍投降，柏林戰役完結。
1953年：約旦王胡辛（阿拉伯文：الحسين بن طلال）加冕。
1977年：第3屆印尼立法機構選舉。
1990年：南非嘅非洲人國民大會喺成為合法政黨先至三個月，副主席曼德拉就同南非總統戴克拉克會談，討論結束白人少數統治同埋廢除種族隔離政策。
1997年：英國工黨重奪執政黨地位，43歲嘅工黨領袖貝理雅成為新嘅首相，係英國百幾年嚟最後生嘅首相。
2000年：美國總統克林頓宣佈全球定位系統唔再限於軍事用途。
2003年：新華社報道中國人民解放軍海軍北海艦隊一艘常規動力潛艇，喺內長山以東嘅中國海域訓練嘅時候出事，潛艇上70個官兵死晒。但係報導並冇講明事發嘅確實日期同經過。中央軍事委員會主席江澤民同副主席胡錦濤之後到出事嘅潛艇指揮善後。
2011年：賓拉登喺巴基斯坦阿伯塔巴德嘅屋企俾美國海軍特種作戰步隊開槍打死。
2018年：ETA (組織)公開一封4月16號嘅信，宣佈徹底解散。

響呢日死嘅人
373年：聖亞大納削，聖師
1519年：達文西，意大利畫師
1908年：山階宮菊麿王，日本皇族同軍人
1918年：蘇曼殊，中國詩人同作家
1927年：福田英子（日文：福田英子），婦人解放運動家
1945年：馬田波曼，納粹德國納粹黨黨務中心領導人
1957年：麥卡錫，美國政治人
1964年：阿斯特子爵夫人（英文：Nancy Astor, Viscountess Astor），英國國會頭一名女議員
1969年：巴本，德國總理
1972年：J. Edgar Hoover（英文：J. Edgar Hoover），美國聯邦調查局長
1982年：穆里羅波耶斯，巴西政治人同軍人
1990年：施光南，中國音樂家
1991年：吳運鐸，中國作家
1998年：hide，日本結他手，視覺系始祖，原名松本秀人
2002年：郎雄，臺灣演員，原名郎益三
2005年：黃金輝，星加坡記者同總統
2005年：蘇里，中國電影藝術家同導演
2010年：蓮烈格麗芙，英國演員
2011年：賓拉登，阿蓋達組織領袖
2011年：八重樫茂生，日本足球員
2013年：韓尼曼（英文：Jeff Hanneman），美國重金屬結他手
2013年：端尼拿，克羅地亞足球員
2014年：秦厚修，馬英九阿媽
2014年：羅孚，前《新晚報》總編輯，原名羅承勳
2014年：小森保里斯，美國演員
2015年：余彭年，中國生意人，香港慈善家，原名彭立珊
2015年：左勝利，黃梅戲表演藝術家
2018年：王丹鳳，中國演員，原名王玉鳳，外號「小周璇」
2019年：余聯兵，中國企業家
2020年：劉冰（Bing Liu，譯音），華裔，賓夕法尼亞州匹茲堡大學醫學院助理教授，喺羅斯鎮（Ross Township）屋企度畀人槍殺，兇徒疑吞槍。生前致力研究沙士病毒2型，且話過即將有重大突破
2019年至2020年意大利甲組足球聯賽

2019年至2020年意大利甲組足球聯賽（英文：2019–20 Serie A）係第118屆意大利甲組足球聯賽賽事。今屆意甲聯賽喺2019年8月24號開鑼。

參賽隊伍
2019–20年意大利甲組足球聯賽參賽隊伍共有20支。

每輪排名
呢個表顯示每輪結束後各球隊嘅排名變更。資料來源： Serie A

對賽成績
資料來源：Serie A顏色：藍色：主隊贏咗；黃色：打和；紅色：客隊贏咗。
2018–19年西班牙甲組足球聯賽

2018年至2019年西班牙甲組足球聯賽（英文：2018–19 La Liga）係第88屆西班牙甲組足球聯賽賽事。今屆西甲聯賽喺2018年8月17號開鑼。

每輪排名
呢個表顯示每輪結束後各球隊嘅排名變更。
資料來源： La Liga

對賽成績
資料來源：La Liga顏色：藍色：主隊贏咗；黃色：打和；紅色：客隊贏咗。
Hands Up

《Hands Up》（英文：Hands Up）係香港無綫電視嘅細路節目，取代同一時段嘅《Think Big天地》，對象年齡亦降低咗。節目開播嗰陣嘅主持陣容包括伍文生、關宛珊、吳佩隆、倪嘉雯、陳若思、潘靜文、呂靜文、梁芷菁、盧映彤、黃意天、黃浩霆、黃瀅仴、曹銦玲、周志康、阮浩棕。節目由2021年8月16號開始，逢禮拜一到五16:50－17:20喺翡翠台播出。
陳尚萱

陳尚萱（英文：Celine Chan，2002年—）係香港新聞從業員，而家係無綫電視翡翠台同明珠台港聞記者。

簡歷
陳尚萱2020年拔萃女書院畢業，2024年香港大學新聞學學士畢業。佢2023年已經加入無綫電視做實習記者，並且喺畢業後做全職記者。因為英文講得流利，佢亦被安排同時做明珠台記者。
陳尚萱2024年中秋節幫明珠台做現場直播報道，切換畫面嗰陣未有通知佢開始直播，結果工作人員提佢後佢用廣東話問「咩呀？吓？到我呀？」，之後先至用英文開始報道。
陳尚萱為人友善，與多名公司工作人員非常友好，曾在她工作要求拍照也完全來者不拒，直播時表情多多、肢體語言豐富，更曾聽到他和攝影師們玩鬧叫他們做BB。
吳獻玲

吳獻玲，香港親中派政治人物，新時代傳媒有限公司總經理。
佢曾經參與公開聯署支持北京未經諮詢或香港人同意，強行訂立嘅《港版國安法》。